	Bosna i Hercegovina
	Federacija Bosne i Hercegovine
	Tuzlanski kanton
	Ministarstvo poljoprivrede,
	šumarstva i vodoprivrede
Kantonalna uprava za šumarstvo


	Na osnovu člana 72. stav (5) Zakona o izvršenju budžeta Tuzlanskog kantona za 2026. godinu („Službene novine Tuzlanskog kantona“,  broj: 18/26, 3/26 i 8/26) i Programa utroška sredstava prikupljenih u  skladu sa Zakonom o šumama za 2026. godinu („Službene novine Tuzlanskog kantona“,  broj: 4/26) u vezi sa članom 50. stav (1) Zakona o šumama ("Službene  novine Tuzlanskog Kantona“, broj: 7/17, 8/20, 3/21 i 14/22), a u skladu sa Odlukom o postupku i kriterijima za dodjelu prikupljenih sredstava  u  skladu sa Zakonom o šumama za 2026. godinu, broj: 04/1-11-011737/26 od 20.04.2026. godine, broj: 04/1-11-011737-1/26 od 13.08.2026. godine i broj: 04/1-11-011737-2/26 od 27.08.2026. godine Kantonalna uprava za šumarstvo, uprava u sastavu Ministarstva poljoprivrede, šumarstva i vodoprivrede upućuje:


     P O Z I V
za kandidovanje projekata kojim se dodjeljuju sredstava za poslove propisane u članu 50.  stav (1) Zakona o šumama ("Službene  novine Tuzlanskog Kantona“, broj: 7/17, 8/20, 3/21 i 14/22)

	
1. Predmet poziva

Budžetom Tuzlanskog kantona za 2026. godinu (''Službene novine Tuzlanskog kantona'', broj: 18/25, 3/26 i 8/26) i Programom utroška sredstava prikupljenih u  skladu sa Zakonom o šumama za 2026. godinu („Službene novine Tuzlanskog kantona“,  broj: 4/26) /u daljem tekstu: Program utroška sredstava/, a u skladu Odlukom o postupku i kriterijima za dodjelu prikupljenih sredstava  u  skladu sa Zakonom o šumama za 2026. godinu, planirana su sredstva za finansiranje/sufinansiranje projekata za obavljanje poslova propisanih u članu 50.  stav (1) Zakona o šumama ("Službene  novine Tuzlanskog Kantona“, broj: 7/17, 8/20, 3/21 i 14/22) /u daljem tekstu: Sredstva/. U skladu sa članom 15. stav (2) tačka b), podtačka 2.1., alineja dva Odluke o postupku i kriterijima za dodjelu prikupljenih sredstava  u  skladu sa Zakonom o šumama za 2026. godinu broj: 04/1-11-011737/26 od 20.04.2026. godine, broj: 04/1-11-011737-1/26 od 13.08.2026. godine i broj: 04/1-11-011737-2/26 od 27.08.2026. godine /u daljem tekstu: Odluka/, ovim pozivom se upućuju i prikupljaju prijave za Sredstava koja nisu dodijeljena po prvom pozivu.

2. Korisnici koji imaju pravo na dodjelu Sredstava i podnošenja prijave

Pravo na dodjelu Sredstava imaju:
a) Udruženja građana Lovačka društva Tuzlanskog kantona /u daljem tekstu: Korisnici lovišta/ koja su registrovana kod Ministarstva pravosuđa i uprave Tuzlanskog kantona, a koja imaju sjedište i implementiraju projekte na području Tuzlanskog kantona /u daljem tekstu: Kanton/.




3. Korištenje Sredstava

 Korisnicima lovišta u skladu sa članom 50. stav (1) tačka m) Zakona o šumama, Sredstva se mogu dodjeliti za projekte iz oblasti za unapređenja lovstva koji se odnose na stručno osposobljavanje kadrova a u vezi sa članom 15. stav (3) Zakona o oružju i municiji  (“Službene novine Tuzlanskog kantona” broj: 3/25 i 10/26).


4. Vrijednost projekata za podnošenja prijava

4.1.  Vrijednost projekata za Korisnike lovišta

Programom utroška sredstava planirana su finansijska sredstva za unapređenje šumarstva i lovstva, u tabeli IV 1.” Rashodi (ulaganja) sredstava za 2026. godinu”, pod rednim brojem 2.1. Tekući transferi neprofitnim organizacijama. Na osnovu člana 15. stav (2) tačka b) podtačka 2.1., alineja dva Odluke, planiran je iznos od  100.000,00 KM budžetskih sredstava Korisnicima lovišta za projekte iz člana 12. tačka g) iste Odluke, za stručno osposobljavanje kadrova, na osnovu člana 15. stav (3) Zakona o oružju i municiji (“Službene novine Tuzlanskog kantona”, broj: 3/25 i 10/26), a u vezi sa aktom Ministarstva unutrašnjih poslova Tuzlanskog kantona – Uprave policije Tuzla, broj: 08-06/1-038-1-3340/26 od 01.06.2026. godine. Iznos sredstava za provjeru preciznosti po komadu lovačkog oružja s olučenom (užlijebljenom) cijevi maksimalno može iznositi do 20,00 KM.

Sredstva se iz prethodnog stava raspoređuju Korisnicima lovišta srazmjerno broju registrovanog lovačkog oružja s olučenom (užlijebljenom) cijevi i to: 
		“Zelemboj” Banovići iznos od………………….… 3.012,00 KM,
		“Vjetrenik – Šibošnica” Čelić iznos od……………1.513,00 KM, 
		“Fazanka” Doboj Istok iznos od……………….…..1.141,00 KM,
		“Srndać” Gračanica iznos od………………………8.917,00 KM,
		“Jelen” Gradačac iznos od………………………..12.726,00 KM,
		“Spreča” Kalesija iznos od…………………….….21.404,00 KM,
		“Sokolina” Kladanj iznos od……………………….2.309,00 KM,
		“Svatovac” Lukavac iznos od……………………...2.004,00 KM,
		“Husić Mustafa – Čektalo” Sapna iznos od………..4.551,00 KM,
		“Majevica” Srebrenik iznos od………………...…..9.063,00 KM,
		“Teočak” Teočak iznos od……………………...….2.083,00 KM,
		“Tuzla” Tuzla iznos od…………………………....14.955,00 KM,
		“Toplica” Živinice iznos od……………………….16.322,00 KM.               
               
5. Način prijave i potrebna dokumentacija

	 Kantonalna uprava za šumarstvo Tuzlanskog kantona, uprava u sastavu Ministarstva poljoprivrede, šumarstva i vodoprivrede /u daljem tekstu: Uprava/ objavljuje poziv na web stranici Ministarstva poljoprivrede, šumarstva i vodoprivrede (www.mpsvtk.gov.ba), a također i u pisanoj formi upućuje poziv sa obrascima  1, 2 i 3  koji su sastavni dio istog, korisnicima Sredstava za kandidovanje projekata za finansiranje/sufinansiranje.

	Podnosilac prijave prilikom kandidovanja projekta obavezno dostavlja sljedeću dokumentaciju:
             a) Obrazac 1.- PRIJAVA
             b) Obrazac 2. - PRIJEDLOG PROJEKTA
             c) Obrazac 3.- IZJAVA da su svi podaci navedeni u Prijavi istiniti i tačni.
	Podnosilac prijave obavezno popunjava sve rubrike propisanih Obrazaca 1, 2 i 3 i odgovara za vjerodostojnost svih unesenih podataka. Samo uneseni podaci se koriste prilikom vrednovanja projekata.
	Prijave se boduju na osnovu dostavljenih obrazaca. Ukoliko podnosilac prijave pravilno ne popuni obrasce, ne dostavi svu traženu dokumentaciju ili dostavi pogrešnu dokumentaciju njegova prijava će biti odbijena.
	 Ukoliko podnosilac prijave ne dostavi svu traženu dokumentaciju ili dostavi pogrešnu dokumentaciju, njegova prijava će biti odbijena.
	Dokumentacija iz ove Odluke, mora biti dostavljena u originalu ili ovjerenoj fotokopiji u roku od 30 dana od dana prijema pismeno upućenog poziva sa obrascima 1, 2 i 3.
	Ukoliko Podnosilac prijave ne dostavi traženu dokumentaciju u propisanom roku i propisanoj formi ista neće biti predmet daljeg razmatranja.
           
	
	 Korisnici lovišta  pored dokumentacije - Obrazaca 1, 2 i 3  dužni su dostaviti slijedeću dokumentaciju:
	a) rješenje o upisu u Registar udruženja kod Ministarstva pravosuđa i uprave Tuzlanskog kantona ili drugog nadležnog organa u Federaciji Bosne i Hercegovine iz kojeg je vidljivo sjedište udruženja na području Kantona, kao ime i prezime lica ovlaštenog za predstavljanje i zastupanje udruženja,
	b) projekat sa premjerom i predračunom ovjeren i potpisan od strane podnosioca.  
	
6. Razmatranje prijava i kriteriji -način bodovanja

	Bodovanje projekata vršit će se prema sljedećem kriterijima:

	a) broj krajnjih korisnika projekta:
                od   500 do 1.000  krajnjih korisnika projekta…...5 bodova,
                od 1.001 do 2.000 krajnjih korisnika projekta .....10 bodova,
                od 2.001 do 3.000 krajnjih korisnika projekta ….15 bodova,
                od 3.001 i više krajnjih korisnika projekta………20 bodova.

	b) teritorijalna zastupljenost projekta:
                na području jedne opštine………………………..10 bodova,
                na području dvije opštine………………………...20 bodova,
                na području tri i više opština……………………..30 bodova

            c) finansiranje projekta iz vlastitih izvora u odnosu na tražena Sredstva:
                vlastita sredstva 10 %.............................................10 bodova,
                vlastita sredstva 20 %.............................................20 bodova,
                vlastita sredstva 30 %.............................................30 bodova,
                vlastita sredstva 40 % i više………………………40 bodova.

	

            d) period implementacije projekta:
                jedna godina……………………………………….10 bodova,
               dvije godine i više…………………………………...5 bodova.

	 U slučaju jednakog broja bodova prednost ima projekat koji je dobio više bodova po  kriterijumu c) ove tačke, odnosno finansiranje projekta iz vlastitih izvora u odnosu na tražena Sredstva.

Postupak razmatranja pristiglih prijava vrši Komisija za odabir projekata /u daljem tekstu: Komisija/ koju imenuje Direktor Uprave. Komisija otvara i razmatra prispjele prijave u pogledu ispunjavanja uslova, provjerava formalnu ispravnost, vrši odabir i bodovanje projekata prema navedenim kriterijima i dostavlja izvještaj Direktoru o izvršenoj evaulaciji projekata sa listom projekata prema osvojenom broju bodova. U svom radu Komisija će po potrebi  zatražiti i dodatno pojašnjenje  dostavljenih projekata kao i po potrebi  izvršiti provjeru prispjelih prijava na licu mjesta.
 Sredstava se dodjeljuju po konačnoj rang listi u iznosu navedenom u prijavi maksimalno do iznosa utvrđenog ovim pozivom, do konačne raspodjele istih.
	Za projekte koji nisu prihvaćeni od strane Komisije, podnosiocima prijave Uprava  će poslati obavijest uz obrazloženje o razlozima neprihvatanja njihove prijave, kojim se ukazuje na konkretne nedostatke.

7. Kriteriji isključenja za korisnike Sredstava

Neće se uzeti u razmatranje prijave Korisnika lovišta:
	a) Ako ne dostavi traženu dokumentaciju za dokazivanje ispunjavanja uslova,
	b) Ako nije provedeno ispitivanje tržišta u skladu sa procedurom transparetnog trošenja javnih sredstava, a što podrazumijeva prikupljanje relevantnih informacija o dostupnim ponudama, cijenama i uslovima, kao i sprečavanja nastanka pojave sukoba interesa prilikom raspolaganja Sredstava.
c) Ako se kandidovanim projektom traži finansiranje/sufinansiranje troškova njegove same izrade (troškovi izrade projekta se moraju planirati za finansiranje/sufinansiranje na račun Saveza i Korisnika lovišta).

8. Način realizacije

Korisnici sredstava su u cjelosti odgovorni za utrošak istih, realizaciju odobrenih projekata u skladu sa zakonom, provođenja ispitivanja tržišta u skladu sa procedurom transparetnog trošenja javnih sredstava, a što podrazumijeva prikupljanje relevantnih informacija o dostupnim ponudama, cijenama i uslovima, kao i sprečavanja nastanka pojave sukoba interesa prilikom raspolaganja sredstava, zaključenja ugovora i realizacije u skladu sa projektnom i drugom dokumentacijom (pribavljanje potrebne dokumentacije), do podnošenja izvještaja o utrošku. 
Korisnici sredstava će omogućiti neposredno praćenje implementacije projektnih aktivnosti u svakom momentu ovlaštenim predstavnicima Ministarstva poljoprivrede, šumarstva i vodoprivrede i Uprave.  Ministarstvo zadržava  pravo drugih oblika nadzora nad realizacijom projekata
9. Opće odredbe

Prijave sa traženom dokumentacijom dostaviti putem pošte ili direktno na pisarnicu Ureda za zajedničke poslove kantonalnih organa Tuzlanskog kantona, na sljedeću adresu:

                                 TUZLANSKI KANTON
                 Ured za zajedničke poslove kantonalnih organa 
                         ulica Fra Grge Martića br. 8, Tuzla
                  sa naznakom za Kantonalnu upravu za šumarstvo

Druge informacije u vezi sa Pozivom mogu se dobiti svakim radnim danom u periodu od 8 00 do 1500 sati na telefon broj: 035 318 490 i 035 283 545.

Obrazac 1.

 NAZIV PODNOSIOCA

ADRESA

KONTAKT TELEFON

           Tuzlanski kanton
	Ministarstvo poljoprivrede,
     šumarstva i vodoprivrede
 -Kantonalna Uprava za šumrstvo-

PREDMET:	PRIJAVA ZA DODJELU SREDSTAVA PRIKUPLJENIH  U  SKLADU SA ZAKONOM O ŠUMAMA ZA 2026.GODINU

Naziv projekta:

Prijedlog zatvaranja finansijske konstrukcije:

	Rd.br.
	IZVOR FINANSIRANJA
	IZNOS

	1.
	Vlastita sredstva
	

	2.
	Sredstva Ministarstva
	

	3.
	Sredstva općine
	

	4.
	Sredstva FBiH
	

	5.
	Ostala sredstva
	

	UKUPNO

	



UZ PRIJAVU PRILAŽEM:
      
1.
2.
3.
                                                     MP                        POTPIS ODGOVORNE OSOBE
_______________________________


Tuzla	2026. godine.
	 
Obrazac 2.
PRIJEDLOG PROJEKTA
ZA FINANSIRANJE/SUFINANSIRANJE IZ SREDSTAVA PRIKUPLJENIH  U  SKLADU SA ZAKONOM O ŠUMAMA ZA 2026. GODINU



I. PODACI O PODNOSIOCU PROJEKTA

	Naziv pravnog lica, udruženja, organizacije
	

	Sjedište - Adresa:
	

	Telefon/faks/e-mail:
	

	Odgovorno lice:
	

	Broj i datum registracije:
	

	Naziv banke:
	

	Br. transakcijskog računa:
	

	Identifikacioni broj (ID broj)
	

	Naziv projekta
	

	Kratak opis projekta
	

	Period implementacije projekta
	

	
Ciljevi projekta




	Opći (generalni) cilj 
Pojedinačni ciljevi:
1.
2.
3.
4.

Razvojni cilj projekta (očekivani uticaj projekta na društvo-lokalnu zajednicu)

	Opis ciljne grupe i korisnika projekta
	

	Broj korisnika projekta
	

	Područje implementacije - teritorijalna zastupljenost projekta
	a) na području jednog grada/općine,
b) na području dva grada/općine,
c) na području tri i više gradova/općina

	Održivost projekta nakon završetka
	

	Finansiranje projekta
	a) Vlastita sredstva	KM
b) Traženi iznos sredstava od Kantona	KM
c) Sredstva općine	KM
d) Sredstva FBiH	KM
e) Ostala sredstva	KM

Ukupna vrijednost projekta 	KM







                                                                MP             POTPIS ODGOVORNE OSOBE                        
_______________________________



Tuzla	2026. godine.

	                         












										Obrazac 3.


IZJAVA
	Izjavljujem pod punom materijalnom i krivičnom odgovornošću:

· da su svi podaci navedeni u Prijavi istiniti i tačni,
· da traženi iznos finansijskih sredstava, za realizaciju projekta, nije obezbijeđen iz drugih izvora,
· da su opravdana dodijeljena finansijska sredstva Ministarstva po ranije preuzetim obavezama korištenja namjenskih sredstava.

	Obavezujem se također, da ću pisano obavijestiti Ministarstvo poljoprivrede šumarstva i vodoprivrede - Kantonalnu upravu za šumarstvo, ukoliko za prijavljeni projekat u ovom dokumentu dobijem podršku iz drugih izvora ili ako dođe do promjene u navedenim podacima ili aktivnostima.



MP	  Potpis odgovornog ili 
                                              ovlaštenog        lica 



Datum: .......................	Mjesto: .............................

